Kina smanjila izvoz
Još jedan znak usporavanja globalne ekonomije: kineski izvoz je u decembru dostigao najniži nivo posle više od dve godine
Prodaja kineske robe u inostranstvu je bila jedan od najvećih pokretača fenomenalnog kineskog rasta. Međutim, najnoviji podaci pokazuju da je rast izvoza već dostigao maksimum. Stručnjak za investicije iz firme „JU BI ES velt menadžment“, Pju Jonghao, kaže da ekonomska neizvesnost smanjuje potražnju širom sveta. „ Ekonomisti kažu da bi povećanje vrednostii kineske valute moglo da podstakne domaću potrošnju, ali bi isto tako moglo da šteti izvozu, jer bi kineska roba bila skuplja. Pju kaže da bi usporen rast izvoza mogao da potvrdi argumente Kineske centralne banke, koja se protivi bržoj revaluaciji juana. U Sjedinjenim Državama, insistira se na povećanju izvoza. Najveća poslovna federacija u Sjedinjenim Državama, proteklih dana je zatražila od Kongresa da proširi sporazume o slobodnoj trgovini sa ekonomijama u usponu od Brazila do Indonezije. Predsednik Američke trgovinske komore je Tomas Donahju. „ Poruka je možda ispravna. Američki izvoz u Kinu je dostigao najviši nivo posle više od godine. Ipak, novoobjavljeni podaci pričaju drugačiju priču. Uprkos padu uvoza potrošne robe, američki Sekretarijat za trgovinu kaže da se američki trgovinski deficit u novembru povećao za više od 10 odsto, jer su Amerikanci skuplje plaćali sirovu naftu i automobile.